Jean-Luc Picard

Jean-Luc Picard je postava v sci-fi ságe Star Trek, ktorú stvárnil herec Patrick Stewart. 

Predstavuje charakter vysoko morálneho, racionálneho človeka s výbornými diplomatickými schopnosťami. Pozná a cituje mnohé diela gréckej a svetovej literatúry, počúva klasickú hudbu. 

Tvorca Star Treku Gene Roddenberry pomenoval postavu po švajčiarskych vedcoch 20. storočia, Auguste Piccardovi a Jean Felix Piccardovi, ktorí boli priekopníkmi v hĺbkových prieskumoch oceánu a balónových letoch.

 Seriály a filmy 
Objavuje sa v hodnosti kapitán v seriáli Star Trek: Nová generácia a celovečerných filmoch Star Trek VII: Generácie, Star Trek VIII: Prvý kontakt, Star Trek IX: Vzbura a Star Trek X: Nemezis, ktoré na tento seriál nadväzujú.

Narodil sa 13. júla 2305, v La Barre vo Francúzsku. Nemá francúzsky prízvuk, ale francúzštinu háji ako nositeľku civilizácie, hoci je v 24. storočí považovaná za archaickú.TNG 1x04 Code of Honor Používa hanlivé „merde“ () a pospevuje francúzsku pieseň Frère Jacques.TNG 5x05 Disaster Túžil po dobrodružstvách a prieskumoch, staval si modely hviezdnych lodí (neskôr súčasť jeho pracovne). Bol uchvátený Phoenixom, prvou vesmírnou loďou schopnej warpovej rýchlosti. 

V rokoch 2323 – 2327 vyštudoval Akadémiu Hviezdnej flotily a neskôr velil na hviezdnych lodiach Stargazer, Enterprise-D a Enterprise-E.

Ako kapitán vlajkovej lode Hviezdnej flotily uskutočnil so svojou posádkou viac ako 27 prvých kontaktov s mimozemskými rasami. S predstaviteľom druhu Q,TNG 1x01 Encounter at Farpoint neskôr tiež s Ferengmi a Borgami.TNG 2x16 Q Who? Rovnako sa pokúsil skôr pacifisticky nadviazať kontakt s Kryštalickou entitou, ktorá vraždila celé kolónie a všetko živé na planétach ako zdroj svojej potravy.TNG 5x04 Silicon Avatar

Kancelár Klingónskej ríše ho v roku 2367 požiadal o prijatie funkcie prostredníka v procese ustanovenia nového vodcu ríše. Zabránil tak hrozbe občianskej vojny medzi Klingónmi a ďalšej možnej vojne s Federáciou. Picard bol uznaný vo funkcii aj Klingónskou najvyššou radou napriek tomu, že bol človek.TNG 4x07 Reunion

Bol asimilovaný Borgami a nútene vystupoval v ich záujmoch ako Locutus z Borgov, až kým ho jeho posádka nezachránila a neodpojila od spoločenstva Borgov. K tejto udalosti a jeho traumatickým skúsenostiam sa vracajú ďalšie epizódy a film Prvý kontakt.

Často sa v rôznych záležitostiach obracia na empatické schopnosti lodnej poradkyne Deanny Troi. Inklinuje k doktorke Beverly Crusherovej, ktorú zoznámil s jej už zosnulým manželom, Picardovým dlhoročným priateľom, ktorý neskôr tragicky zahynul.

 Poznámky 

 Pozri aj 
 Locutus z Borgov

 Zdroje 

 Externé odkazy 

Kategória:Postavy Star Treku

de:Figuren im Star-Trek-Universum#Captain Jean-Luc Picard